
VILNIAUS RAJONO SAVIVALDYBĖS TARYBA

SPRENDIMAS
DĖL DAUGIABUČIŲ NAMŲ BENDROJO NAUDOJIMO OBJEKTŲ REMONTO, REKONSTRAVIMO IR ATNAUJINIMO (MODERNIZAVIMO) FINANSAVIMO TVARKOS APRAŠO PATVIRTINIMO 

2017 m. balandžio 27 d. Nr. T3-187
Vilnius


Vadovaudamasi Lietuvos Respublikos vietos savivaldos įstatymo 6 straipsnio 12 ir 28 punktais, remdamasi 2017-02-24 Vilniaus rajono savivaldybės tarybos sprendimu Nr. T3-50 „ Dėl Vilniaus rajono savivaldybės 2017 metų biudžeto patvirtinimo“, Vilniaus rajono savivaldybės taryba n u s p r e n d ž i a:
. Patvirtinti Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašą (pridedama).
. Skelbti šį sprendimą Vilniaus rajono savivaldybės interneto tinklalapyje ir vietinėje spaudoje.



Savivaldybės merė		  Marija Rekst

PATVIRTINTA 
Vilniaus rajono savivaldybės tarybos
2017 m. balandžio 27 d. sprendimu 
Nr. T3-187 
(Vilniaus rajono savivaldybės tarybos
2022 m. spalio 28 d. sprendimo 
Nr. T3-305 redakcija) 

DAUGIABUČIŲ NAMŲ
BENDROJO NAUDOJIMO OBJEKTŲ REMONTO, REKONSTRAVIMO IR ATNAUJINIMO (MODERNIZAVIMO) FINANSAVIMO TVARKOS APRAŠAS
. 
. Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašas (toliau – Aprašas) reglamentuoja Vilniaus rajono savivaldybės (toliau – Savivaldybė) teritorijoje esančių daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo iš Savivaldybės biudžeto lėšų tvarką, atvejus ir sąlygas. 
. Šiame apraše vartojamos sąvokos: 
Namas – paraiškoje nurodomas daugiabutis namas;
Fondas – Vilniaus rajono savivaldybės tikslinės lėšos skirtos paramai daugiabučių namų bendrojo naudojimo objektams remontuoti, rekonstruoti ir atnaujinti (modernizuoti);
Paraiška – pareiškėjo teikiamas nustatytos formos prašymas Savivaldybei prisidėti prie daugiabučio namo bendrojo naudojimo objektų remonto, rekonstravimo ir atnaujinimo (modernizavimo) darbų;
Pareiškėjas – Daugumos daugiabučio namo butų ir kitų patalpų savininkų fizinių ir ar juridinių asmenų grupė, pageidaujanti, kad būtų atlikti daugiabučio namo bendrojo naudojimo objektų remonto, rekonstravimo ir (ar) atnaujinimo (modernizavimo) darbai.
Pareiškėjų atstovas – Daugiabučio namo bendrijos pirmininkas, jungtinės veiklos sutarties pagrindu veikiantis įgaliotas asmuo, bendrojo naudojimo objektų administratorius, veikiantys teisės aktu nustatyta tvarka. Teikiant paraišką 5.2. papunktyje nurodytam finansavimui – gali būti asmuo, įgaliotas pavedimo sutartyje.
Komisija – Savivaldybės administracijos direktoriaus įsakymu sudaryta darbuotojų grupė, kuri nagrinėja pateiktas paraiškas ir teikia pasiūlymus dėl finansavimo skyrimo, vadovaudamasi Daugiabučių namų bendrojo naudojimo objektus remontuoti, rekonstruoti ir atnaujinti (modernizuoti) finansavimo teikimo komisijos nuostatais.
Šildymo sistema – daugiabučiame name įrengtas techninių priemonių kompleksas (šilumos punktas, magistraliniai vamzdynai (stovai), šildymo prietaisai, uždaromoji, reguliuojamoji ir drenavimo armatūra) skirtas į daugiabutį namą perduotai arba daugiabučiame name gaminamai šilumai į patalpas paskirstyti.
Šildymo sistemos modernizavimas – atskiro šilumos punkto įrengimas ar esamo neautomatizuoto šilumos punkto modernizavimas, balansinių ventilių ant stovų įrengimas, daliklinės apskaitos sistemos įrengimas butuose, termostatinių ventilių ant šildymo prietaisų įrengimas, magistralinių vamzdynų keitimas, remontas, apšiltinimas, viso namo šildymo prietaisų keitimas.
Kitos šiame apraše vartojamos sąvokos atitinka Lietuvos Respublikos statybos įstatymo, Lietuvos Respublikos daugiabučių namų bendrijų įstatymo ir kitų teisės aktų sąvokas.
. Aprašas taikomas vykdant daugiabučių namų bendrojo naudojimo objektų remonto, rekonstravimo ir atnaujinimo darbus bei šių darbų techninę priežiūrą. 
. Darbai atliekami daugiabučio namo butų ir kitų patalpų savininkų ir Fondo ar kitų finansinių institucijų lėšomis.
. Savivaldybės finansuojama dalis:
. 70 procentų daugiabučio namo bendrojo naudojimo objektų remontui, kai įgyvendinamos energinį efektyvumą didinančios priemonės:
. stogų remontui ir šiltinimui; 
. fasado sienų, cokolio remontui ir šiltinimui, nuogrindai sutvarkyti; 
. durų ir langų keitimui bendrojo naudojimo patalpose; 
. šildymo sistemai modernizuoti;
. papildomai:
. 30 procentų daugiabučio namo butų ir kitų patalpų savininkams, dalyvaujantiems Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje, šildymo sistemos modernizavimo darbų kreditavimo išlaidoms padengti;
. daugiabučio namo, kuriame nėra šilumos punkto arba įrengtas seno tipo šilumos punktas, kuris negali reguliuoti suvartojamos šilumos pagal lauko oro temperatūrą, butų ir kitų patalpų savininkams, dalyvaujantiems Klimato kaitos programos projekte „Daugiabučių namų vidaus šildymo ir karšto vandens sistemų modernizavimas („mažoji renovacija“)“ šildymo sistemos modernizavimo atliktų rangos darbų kainos dalį, kurios nefinansuoja Aplinkos projektų valdymo agentūra (taikoma tik tinkamoms projekto išlaidoms, kaip tai apibrėžta Klimato kaitos programos priemonės „Daugiabučių namų vidaus šildymo ir karšto vandens sistemų modernizavimas („mažoji renovacija“) tvarkos aprašo IV skyriuje). 
. 50 procentų daugiabučio namo išvardytų bendrojo naudojimo objektų  remontui: 
. nuotekų ir vandentiekio vamzdynų remontui;
. elektros instaliacijos remontui;
. lietaus nuotekų sistemos remontui;
. vėdinimo sistemai sutvarkyti.
. Maksimaliai leistina finansavimo suma visų atliktų remontų vienam daugiabučiam namui negali viršyti (netaikoma 5.2.2. papunkčiui):
. daugiabučiams namams, kurių naudingas plotas iki 1000 kv. m, 20000 Eur vienam namui;
. daugiabučiams namams, kurių naudingas plotas nuo 1000 iki 2000 kv. m, 30000 Eur vienam namui;
. daugiabučiams namams, kurių naudingas plotas virš 2000 kv. m, 40000 Eur vienam namui. 	
. Jeigu daugiabučio namo butų ir kitų patalpų savininkai gauna atitinkamas Valstybės paramas, lėšos iš Fondo neskiriamos, išskyrus 5.2. papunktyje nustatytus atvejus.

. 

. Reikalavimai Pareiškėjui:
. daugiabučio namo bendrojo naudojimo objektai turi būti administruojami vienu iš Lietuvos Respublikos civiliniame kodekse nurodytu valdymo būdu: bendrija, jungtinės veiklos sutartis, administratorius;
. Pareiškėjas iki paraiškos pateikimo privalo turėti sukauptą atitinkamą nuosavų lėšų dalį (netaikoma 5.2. papunkčiui).
. Paraiškų pateikimo terminą nustato Savivaldybės administracija  visuomenės informavimo priemonėse (Vilniaus rajono savivaldybės interneto tinklalapyje, vietinėje spaudoje) skelbdama kvietimą teikti Paraiškas. Paraiškos priimamos Savivaldybės interesantų aptarnavimo langelyje arba siunčiamos paštu Vilniaus rajono savivaldybės administracijai. Pareiškėjas bus informuotas apie jo prašymo įtraukimą į bendrą eilę.
. Paraiškos sudėtis (netaikoma 5.2. papunkčiui):
. nustatytos formos prašymas (1 priedas); 
. dokumentai, patvirtinantys atstovo teisę atstovauti pareiškėjui (šių dokumentų nereikia teikti administratoriams, kurie paskirti savivaldybės administracijos direktoriaus įsakymu);
. prašomų finansuoti darbų ir paslaugų sąmatos, statybos leidimas (jeigu to reikalauja Lietuvos Respublikos statybos įstatymas), namo techninės priežiūros apžiūros aktas;
. namo butų ir kitų patalpų savininkų susirinkimo protokolas su sprendimu dėl daugiabučio namo bendrojo naudojimo objektų remonto, rekonstravimo ar atnaujinimo. Sprendimas priimamas Lietuvos Respublikos civilinio kodekso 4.85 straipsnio nustatyta tvarka;
. nuosavų lėšų patvirtinimas (bendrojo naudojimo objektų administratoriaus pažyma arba banko sąskaitos išrašas, valstybės paramos teikimo sutarties kopija, kreditavimo sutarties kopija).
. Paraiškos sudėtis (taikoma 5.2.1. papunkčiui):
. nustatytos formos prašymas (1 priedas);
. dokumentai, patvirtinantys atstovo teisę atstovauti pareiškėjui (šių dokumentų nereikia teikti administratoriams, kurie paskirti savivaldybės administracijos direktoriaus įsakymu);
. daugiabučio namo atnaujinimo (modernizavimo) patvirtinto investicijų plano kopija.
. daugiabučio namo atnaujinimo (modernizavimo) statybos rangos darbų sutarties kopija.
. atliktų statybos rangos darbų priėmimo ir perdavimo aktų kopijos;
. statybos užbaigimo akto kopija;
. daugiabučio namo atnaujinimo paskolos sutartis;
. projekto kreditoriaus išrašas apie panaudotą kreditą.
. Paraiškos sudėtis (taikoma 5.2.2. papunkčiui „mažos renovacijos“ atveju ):
. nustatytos formos prašymas (1 priedas); 
. daugiabučio namo butų ir kitų patalpų savininkų susirinkimo protokolas, kuriuo daugiabučio namo butų ir kitų patalpų savininkai pritaria daugiabučių namų šildymo ir karšto vandens sistemų modernizavimui (toliau – Modernizavimas). Sprendimas priimamas vardiniu balsavimu, jame turi būti nurodytas pareiškėjo atstovas, Modernizavimu įgyvendinamos priemonės, investicijų suma, paramos gavėjų įsipareigojimas dėl finansavimo užtikrinimo, sprendimas kreiptis į savivaldybę dėl šildymo sistemos modernizavimo rangos darbų sąmatos dalies, kurios nefinansuoja Aplinkos projektų valdymo agentūra, finansavimo; 
. Lietuvos Respublikos aplinkos ministerijos Aplinkos projektų valdymo agentūros direktoriaus nustatytos formos pavedimo sutartis (jeigu butų ir kitų patalpų savininkų protokoliniu sprendimu Modernizavimui įgyvendinti pavedama ne daugiabučio namo bendrojo naudojimo objektų valdytojui);
. investicijų Modernizavimui įgyvendinti pagrindimas pagal įkainius, skelbiamus Lietuvos Respublikos aplinkos ministerijos Aplinkos projektų valdymo agentūros interneto svetainėje www.apva.lt, arba statinių statybos skaičiuojamąją kainą;
. Paraiškas nagrinėja ir pasiūlymus dėl finansavimo skyrimo Savivaldybės administracijos direktorei teikia Komisija. Nagrinėjimas vyksta Daugiabučių namų bendrojo naudojimo objektus remontuoti, rekonstruoti ir atnaujinti (modernizuoti) finansavimo teikimo komisijos nuostatų nustatyta tvarka, jeigu Fonde yra pakankamai lėšų darbams finansuoti. Savivaldybės administracijos direktorius, atsižvelgdamas į Komisijos pasiūlymą, priima sprendimą dėl finansavimo skyrimo.
. Kai pateiktų paraiškų prašoma finansavimo suma viršija Fonde turimas lėšas, paraiškoms prioritetas suteikiamas tokia tvarka:
. paraiškos dėl avarinių objektų remonto ir šildymo sistemos modernizavimo, dalyvaujant Klimato kaitos programos projekte „Daugiabučių namų vidaus šildymo ir karšto vandens sistemų modernizavimas („mažoji renovacija“)“;
. paraiškos dėl remonto, kai įgyvendinamos energinį efektyvumą didinančios priemonės (išvardyti Aprašo 5.1. papunktyje);
. kitos paraiškos.
. Tuo atveju, kai pateiktų paraiškų prašoma finansavimo suma viršija Fonde turimas lėšas ir dėl finansavimo konkuruoja kelios tai pačiai prioritetinei grupei priklausančios paraiškos, prioritetas suteikiamas anksčiau Savivaldybės administracijoje gautai paraiškai.
. Pareiškėjas, per 2 (dvi) darbo dienas nuo sprendimo dėl finansavimo skyrimo priėmimo dienos, informuojamas apie tai raštu ir kviečiamas pasirašyti Daugiabučių namų bendrojo naudojimo objektus remontuoti, rekonstruoti ir atnaujinti (modernizuoti) finansavimo sutartį arba Vilniaus rajono daugiabučių namų šildymo sistemų modernizavimo finansavimo sutartį (taikoma 5.2.2. papunkčiui „mažos renovacijos“ atveju) (toliau – Finansavimo sutartis), kurių forma tvirtinama Vilniaus rajono savivaldybės administracijos direktoriaus įsakymu. 
. Už būtinų darbų ir paslaugų pirkimą pagal Lietuvos Respublikos teisės aktų nustatytą tvarką atsakingas Pareiškėjo atstovas.
. Per 2 mėnesius nuo Finansavimo sutarties pasirašymo dienos Pareiškėjas privalo pateikti Komisijai pasirašytą rangos sutartį, priešingu atveju pasirašyta Finansavimo sutartis nutraukiama be atskiro įspėjimo (netaikoma 5.2. papunkčiui).
. Atlikus remonto darbus ir sumažėjus jų kainai – Fondo lėšomis finansuojama Aprašo 5 punkte numatytas procentas darbų vertės, padidėjus kainai – finansuojama Finansavimo sutartyje nurodyta suma. Finansavimas negali viršyti Finansavimo sutartyje nurodytos sumos.
. Pareiškėjas yra atsakingas už lėšų naudojimą pagal tikslinę paskirtį.
. Pareiškėjui nevykdant Finansavimo sutartyje numatytų darbų ar juos vykdant netinkamai, sutartis su pareiškėju nutraukiama joje numatytomis sąlygomis. 
. Savivaldybė finansavimą skiria iš Fonde esančių lėšų. 
. Darbai vykdomi Statybos įstatymo ir kitų teisės aktų nustatyta tvarka.
. Gautų paraiškų sąrašas viešai skelbiamas Savivaldybės interneto svetainėje. Sąraše nurodoma: remontuojamo daugiabučio namo adresas, remonto darbai, paraiškoje prašoma finansavimo suma, suteiktas finansavimas (suma ir dalis procentais), paraiškos priėmimo arba atmetimo priežastys.
. Už Aprašo vykdymą atsakinga Vilniaus rajono savivaldybės administracija.
___________


Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo 
 priedas




_______________________________________________________________________________

(pareiškėjo pavadinimas)

Vilniaus rajono savivaldybės administracijai 

P R A Š Y M A S 
FINANSUOTI DAUGIABUČIO NAMO BENDROJO NAUDOJIMO OBJEKTŲ REMONTO/ REKONSTRAVIMO/ ATNAUJINIMO (MODERNIZAVIMO) DARBUS 
_______________________
(data) 

Vadovaudamiesi Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašu, prašome skirti finansavimą daugiabučio namo, esančio .............................................................., bendrojo naudojimo objekto remontui. 



.	DUOMENYS APIE PAREIŠKĖJĄ
Pareiškėjo rekvizitai	Pareiškėjo pavadinimas, adresas			
	Valdymo forma, kodas (bendrijos), įregistravimo data (JVS)	
	Gyvenamųjų patalpų (butų) skaičius	
	Pareiškėjo atstovas	
	Pareiškėjo atstovo adresas	
	Pareiškėjo atstovo telefonas, faksas	
	Pareiškėjo atstovo el. pašto adresas	
	Namo butų savininkų įgalioto atstovo vardas, pavardė (kai namo bendrojo naudojimo objektai valdomi administratoriaus)	
Pareiškėjo banko rekvizitai finansavimo lėšų pervedimui	Banko pavadinimas	
	Banko kodas	
	Sąskaitos Nr.	



.	DARBŲ APRAŠYMAS IR FINANSAVIMO ŠALTINIAI

Trumpas prašomų finansuoti darbų aprašymas, jų būtinumas	
Bendra darbų kaina (pagal sąmatą ) 			Eur
Pareiškėjo skiriamos lėšos	Eur
Prašomos paramos lėšos	Eur


PRIDEDAMA, kai prašomas finansavimas pagal 5.1. ir 5.3. papunkčius: 
1. Dokumentai, patvirtinantys atstovo teisę atstovauti pareiškėjui (šių dokumentų nereikia teikti administratoriams, kurie paskirti savivaldybės administracijos direktoriaus įsakymu).
2. Butų ir kitų patalpų savininkų sprendimas dėl daugiabučio namo remonto, rekonstravimo ar atnaujinimo, priimtas Lietuvos Respublikos civilinio kodekso 4.85 straipsnio nustatyta tvarka. 
3. Sąskaitos  išrašas (arba administratoriaus pažyma, arba valstybės paramos teikimo sutartis ir kreditavimo sutartis) nuosavoms lėšoms įrodyti. 
4. Darbų sąmata, sudaryta pagal sąmatinę programą (nurodyti darbų kodai). 
5. Namo techninės priežiūros aktas. 
PRIDEDAMA, kai prašomas finansavimas pagal 5.2.1. papunktį: 
1. Dokumentai, patvirtinantys atstovo teisę atstovauti pareiškėjui (šių dokumentų nereikia teikti administratoriams, kurie paskirti savivaldybės administracijos direktoriaus įsakymu).
2. Daugiabučio namo atnaujinimo (modernizavimo) patvirtinto investicijų plano kopija.
3. Daugiabučio namo atnaujinimo (modernizavimo) statybos rangos darbų sutarties kopija.
4. Atliktų statybos rangos darbų priėmimo ir perdavimo aktų kopijos.
5. Statybos užbaigimo akto kopija.
6. Daugiabučio namo atnaujinimo paskolos sutartis.
7. Projekto kreditoriaus išrašas apie panaudotą kreditą.

PRIDEDAMA, kai prašomas finansavimas pagal 5.2.2. papunktį: 
1. Daugiabučio namo butų ir kitų patalpų savininkų susirinkimo protokolas, kuriuo daugiabučio namo butų ir kitų patalpų savininkai pritaria daugiabučių namų šildymo ir karšto vandens sistemų modernizavimui. Sprendimas priimamas vardiniu balsavimu, jame turi būti nurodytas pareiškėjas, modernizavimu įgyvendinamos priemonės, investicijų suma, paramos gavėjų įsipareigojimas dėl finansavimo užtikrinimo, sprendimas kreiptis į savivaldybę dėl šildymo sistemos modernizavimo rangos darbų sąmatos dalies, kurios nefinansuoja Aplinkos projektų valdymo agentūra, finansavimo. 
2. Lietuvos Respublikos aplinkos ministerijos Aplinkos projektų valdymo agentūros direktoriaus nustatytos formos pavedimo sutartis (jeigu butų ir kitų patalpų savininkų protokoliniu sprendimu Modernizavimui įgyvendinti pavedama ne daugiabučio namo bendrojo naudojimo objektų valdytojui).
3. Investicijų Modernizavimui įgyvendinti pagrindimas pagal įkainius, skelbiamus Lietuvos Respublikos aplinkos ministerijos Aplinkos projektų valdymo agentūros interneto svetainėje www.apva.lt, arba statinių statybos skaičiuojamąją kainą.

_________________________________                          ________________________________ 
(parašas)                                                                                           (vardas, pavardė) 
_____________



Pakeitimai:

1.

                    Vilniaus rajono savivaldybės taryba, Sprendimas
                
Nr. T3-34,
2018-02-20,
paskelbta TAR 2018-02-27, i. k. 2018-03011                
Dėl Vilniaus rajono savivaldybės tarybos 2017 m. balandžio 27 d. sprendimu Nr. T3-187 patvirtinto daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo dalinio pakeitimo

2.

                    Vilniaus rajono savivaldybės taryba, Sprendimas
                
Nr. T3-97,
2019-03-29,
paskelbta TAR 2019-04-11, i. k. 2019-05893                
Dėl Vilniaus rajono savivaldybės tarybos 2017 m. balandžio 27 d. sprendimu Nr. T3-187 patvirtinto daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo pakeitimo

3.

                    Vilniaus rajono savivaldybės taryba, Sprendimas
                
Nr. T3-22,
2022-01-28,
paskelbta TAR 2022-02-02, i. k. 2022-01820                
Dėl Vilniaus rajono savivaldybės tarybos 2017 m. balandžio 27 d. sprendimu Nr. T3-187 patvirtinto Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo pakeitimo

4.

                    Vilniaus rajono savivaldybės taryba, Sprendimas
                
Nr. T3-194,
2022-06-30,
paskelbta TAR 2022-07-05, i. k. 2022-14612                
Dėl Vilniaus rajono savivaldybės tarybos 2017 m. balandžio 27 d. sprendimo Nr. T3-187 „Dėl Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo patvirtinimo“ pakeitimo

5.

                    Vilniaus rajono savivaldybės taryba, Sprendimas
                
Nr. T3-305,
2022-10-28,
paskelbta TAR 2022-11-03, i. k. 2022-22294                
Dėl Vilniaus rajono savivaldybės tarybos 2017 m. balandžio 27 d. sprendimo Nr. T3-187 „Dėl Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašo patvirtinimo“ pakeitimo

